Røykenvik stasjon

Røykenvik stasjon var endestasjon på Røykenvikbanen fra banen åpnet i 1900 til den ble nedlagt i 1957. Den 1. april 1932 ble imidlertid stasjonen nedgradert til stoppested i et forsøk på å kutte kostnader i en periode med dårlig lønnsomhet. Like etter ble det meste av persontrafikken på banen nedlagt. Helt nedlagt ble den i 1949. Etter det fortsatte banen som en ren godsbane.

Godstrafikken på Røykenvik var hovedsakelig stein fra Onsaker teglverk samt tømmer og trelast fra lokale sagbruk og høvlerier.Aspenberg et al (2009), s. 116. Røykenvik ble også trafikkert av dampbåt som fraktet både folk og varer. Mens banen ble planlagt, var det ønske om å forlenge den til Odnes i Søndre Land, der det ble anlagt stasjon på Valdresbanen. Dette ble det ikke noe av. I stedet ble Røykenvik endestasjon på en kort sidebane.Stenersen (1981), s. 10–17, 43–44. Ved åpningen hadde Røykenvik stasjon poståpneri, med stasjonsmesteren som poståpner.Op.cit., s. 79. I 1918 ble imidlertid poståpneriet flyttet til hotellgården.Op.cit., s. 132. 

 Bygningene ved stasjonen 
Bygningene ved stasjon ble oppført i 1899–1900 og stod klare til banens åpning.Op. cit., s. 50.

 Stasjonsbygning 
Stasjonsbygningen ble tegnet av Paul Armin DueAspenberg et al (2009), s. 116. og oppført i pusset tegl. Den hentet inspirasjon fra forskjellige stilarter og skilte seg fra hans andre stasjonsbygninger. Fasaden mot toglinjen hadde en asymmetrisk plassert tverrgavl.Det finnes en rekke bilder av stasjonsbygningen på nettet. Se for eksempel Digitalt museum, som også gjengir tekniske tegninger. Bygningen brant 12. april 1964. Selv om leiligheten i 2. etasje  fikk store skader, var bygningens eksteriør tilnærmet intakt. Likevel ble bygningen revet på vårparten året etter.Stenersen (1981), s. 208–209.

 Uthus 
Uthuset («bryggerhuset») ble tegnet av Paul Due og ligner på mange slike hus langs Gjøvikbanen.

 Lokomotivstall 
Lokomotivstallen er opprinnelig en Due-bygning, ifølge NSBs bygningsregistrering.Dahl (1992), s. 242, uten at vi egentlig kan slutte om det dreier seg om far eller sønn. Den ble etter 1940 (muligens rundt 1950Stenersen (1981), s. 189.) ombygget til arkivbygning og ser ut til å ha fått en ekstra etasje ved den anledning. Senere har den vært brukt som keramikkverksted, men fra 2015 huser den en restaurant.

 Godshus 
Godshuset nede ved Randsfjorden huser i dag Café Oscar II.

 Vanntårn 
Røykenvik stasjon hadde i sin tid også vanntårn.Avbildet i Digitalt museum, som også har tekniske tegninger. Det ble revet i 1949.Stenersen (1981), s. 189.

 Vedskjul 
Ved siden av stasjonsbygningen har det dessuten stått et vedskjul.Op.cit., s. 209.

 Referanser 

 Kilder 






 Eksterne lenker 

 Arkivnett Oppland  om Røykenvikbanen

Kategori:Jernbanestasjoner på Røykenvikbanen
Kategori:Nedlagte jernbanestasjoner i Norge
Kategori:Jernbanestasjoner i Oppland
Kategori:Jernbanebyggverk i Gran
Kategori:Jernbanestasjoner åpnet i 1900
Kategori:Jernbanestasjoner nedlagt i 1957
Kategori:Paul Armin Due
Kategori:Paul Due
Kategori:Kulturminner i Gran